Nekustamā īpašuma “Pasts”, Ēdole, Ēdoles pagasts, Kuldīgas novads, pirkuma līgums


PIRKUMA LĪGUMS
Nekustamais īpašums “Pasts”, Ēdole, Ēdoles pagasts, Kuldīgas novads
Kuldīgā, 







2026.gada __.__________
Kuldīgas novada pašvaldība, reģ. Nr. 90000035590, juridiskā adrese: Baznīcas iela 1, Kuldīga, Kuldīgas novads, LV-3301, tās domes priekšsēdētāja ________ personā, kas darbojas saskaņā Pašvaldību likumu un Kuldīgas novada pašvaldības nolikumu, turpmāk tekstā saukts – Pārdevējs, no vienas puses, un 

__________, vienotais reģistrācijas Nr./ personas kods, adrese: ________________, turpmāk tekstā saukts – Pircējs, no otras puses, 

abi kopā turpmāk tekstā saukti - Puses, vai atsevišķi - Puse, izrādot brīvu un nepiespiestu gribu, bez maldības, viltus un spaidiem, saskaņā ar Latvijas Republikā spēkā esošajiem normatīvajiem aktiem, nekustamā īpašuma “Pasts”, Ēdole, Ēdoles pagasts, Kuldīgas novads, izsoles noteikumu 44.punktu (apstiprināti ar Kuldīgas novada domes 24.09.2026. lēmumu „Par nekustamā īpašuma “Pasts”, Ēdolē, Ēdoles pagastā, Kuldīgas novadā, atsavināšanu publiskā izsolē” /protokols Nr.__., p.__./), Kuldīgas novada domes __.__.2026. lēmumu „Par nekustamā īpašuma “Pasts”, Ēdolē, Ēdoles pagastā, Kuldīgas novadā, izsoles rezultātu apstiprināšanu un pirkuma līguma slēgšanu” /protokols Nr.__., p.__./, noslēdz šo pirkuma līgumu, turpmāk tekstā saukts – Līgums, ar sekojošiem nosacījumiem:

1. Līguma priekšmets 

1.1. Pārdevējs pārdod nekustamo “Pasts”, Ēdole, Ēdoles pagasts, Kuldīgas novads, kadastra Nr. 62460060383, kas sastāv no zemes vienības ar kadastra apzīmējumu 62460060383, platība 0,5163 ha, un dzīvojamās ēkas ar kadastra apzīmējumu 62460060383001, platība 422,9 m2. Iepriekš minētais nekustamais īpašums turpmāk tekstā sauksies Objekts, un  Pircējs pērk Objektu šajā Līgumā paredzētajā kārtībā. 

1.2. Objekta nekustamā īpašuma lietošanas mērķis: 0701 – Vienstāva un divstāvu daudzdzīvokļu māju apbūve.

1.3. Objektam noteikti zemes lietošanas veidi: lauksaimniecībā izmantojamā zeme (aramzeme, augļu dārzi) – 0,2940 ha, zeme zem ēkām un pagalmiem – 0,2223 ha. Dominējošā zemes lietošanas veida kategorija – lauksaimniecībā izmantojamā zeme:

1.4. Atbilstoši Kuldīgas novada teritorijas plānojumam Objekts atrodas jaukta centra apbūves teritorijā (JC2).

1.5. Objektam Nekustamā īpašuma valsts kadastra informācijas sistēmā reģistrēti apgrūtinājumi:
· ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0028 ha;

· ekspluatācijas aizsargjoslas teritorija gar elektrisko tīklu kabeļu līniju – 0,0080 ha;

· ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0116 ha;

· individuāli noteikta vides un dabas resursu aizsargjoslas (aizsardzības zonas) teritorija ap valsts, reģiona vai vietējās nozīmes kultūras pieminekli – 0,5163 ha;

· vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos – 0,5163 ha.

2. Pirkuma maksa un maksāšanas kārtība 

2.1. Pirkuma maksa kopā sastāda ____,00 EUR (_______ euro, __ centi). 
2.2. Pircējs Objektu iegādājas par Līgumā noteikto cenu un apliecina, ka uz Līguma parakstīšanas brīdi visu Līgumā noteikto pirkuma maksu ir samaksājis, ieskaitot Kuldīgas novada pašvaldības pamatbudžeta kontā.

3. Pircēja tiesības un pienākumi

3.1. Visus ar pirkuma līguma slēgšanu un reģistrēšanu zemesgrāmatā saistītos izdevumus sedz Pircējs.

3.2. Pircēja īpašumtiesības Kurzemes rajona tiesā nostiprināmas viena mēneša laikā no Līguma noslēgšanas dienas.

3.3. Pircējam jāievēro visi uz nekustamo īpašumu gulstošie pienākumi, saistības un apgrūtinājumi, kādi noteikti zemesgabalam, kā arī ja tādi atklātos turpmāk.

3.4. Saskaņā ar likuma „Par nekustamā īpašuma nodokli” 2. panta pirmo daļu, Pircējs maksā nekustamā īpašuma nodokli ar nākamā mēneša pirmo datumu.

3.5. Īpašuma tiesības ar visām lietu tiesībām uz Objektu pāriet Pircējam pēc šī Līguma nostiprināšanas Kurzemes rajona tiesā.

3.6. Objekta  apbūve un izmantošana veicama atbilstoši Kuldīgas novada teritorijas izmantošanas un apbūves noteikumu nosacījumiem un LR spēkā esošajiem normatīvajiem aktiem.

3.7. Nav pieļaujama vides stāvokļa pasliktināšanās, kas saistīta ar būvniecības procesā radušos smaku, troksni, vibrāciju vai cita veida piesārņojumu.

3.8. Objekta apsaimniekošana, uzturēšana un sakopšana veicama atbilstoši  Kuldīgas novada pašvaldības saistošajiem noteikumiem Nr. KNP/2022/17 „Par koku ciršanu ārpus meža Kuldīgas novadā” un saistošajiem noteikumiem Nr. 5/2024 „Kuldīgas novada teritorijas kopšanas un būvju uzturēšanas saistošie noteikumi”.
3.9. Ēka ir bīstama, tajā atrasties ir aizliegts. Ne vēlāk kā 10 dienu laikā pēc nekustamā īpašuma iegādes jānorobežo bīstamā ēka ar žogu un brīdinājuma zīmēm.

3.10. Pircējam par saviem līdzekļiem jānodrošina ēkai ar kadastra apzīmējumu 62460060383001 atkārtota padziļināta apsekošana pamatiem, pagrabam un 1.st. nesošām sienām pēc ziemas perioda un jānovērš bīstamības, ja tādas tiek konstatētas.

3.11. Aizsargjoslu likuma 8. panta pirmajai daļai un 38. panta pirmajai daļai, kā arī Ministru kabineta 26.10.2021. noteikumu Nr. 720 ”Kultūras pieminekļu uzskaites, aizsardzības, izmantošanas un restaurācijas noteikumi” 35.2. punktam, Pārvalde neatbalsta ēku ar kadastra apzīmējumu 6246 006 0383 001 nojaukšanu, kas radītu neatgriezenisku vēsturiskās apbūves elementu zaudējumu, mazinātu apbūves autentiskumu un pazeminātu kultūrvēsturiskās vides vērtību kopumā.

3.12. Pirms būvniecības dokumentācijas izstrādes nepieciešams ēkai izstrādāt kultūrvēsturisko izpēti.

3.13. Pirms pārbūves vai atjaunošanas darbu uzsākšanas nepieciešams izstrādāt būvniecības projekta dokumentāciju atbilstoši LR būvniecību regulējošiem likumdošanas aktiem, būvnormatīviem un pašvaldības saistošajiem noteikumiem un kultūrvēsturiskajā izpētē norādītajiem datiem. 

3.14. Obligāts būvniecības ieceres dokumentācijas saskaņojums ar Nacionālo kultūras mantojuma pārvaldi (NKMP) un Kuldīgas novadu būvvaldi, 12 mēnešu laikā no iegādes brīža.

3.15. Ēkas nesošām konstrukcijām pēc ugunsgrēka ir konstatētas būtiskas atkāpes no sākotnējā stāvokļa, deformācijas, izlieces, bojājumi, sēšanās, iebrukumi, kam ir negatīva ietekme uz ēkas kopējo telpisko noturību. Pēc projekta dokumentācijas izstrādes, saskaņošanas vai citas būvdarbu atļaujas saņemšanas, pārsegums, jumts, kāpnes un manteļskurstenis ir jānostiprina 18 mēnešu laikā.

3.16. Prasība nodrošināt, ka atjaunojamais apjoms arhitektoniski un vizuāli iekļaujas kultūrvēsturiskajā ainavā.

3.17. Nepieciešama sertificēta arheologa uzraudzība zemes rakšanas darbu laikā.

3.18. Ēkai elektropadevi ir aizliegts atjaunot. Situācijas precizēšanai ir jāpieaicina sertificēts elektriķis, kas pārbauda un sniedz norādījumus.

3.19. Ēkas pircējam, turpmākā laikā ir rūpīgi jāseko līdz ēkas tehniskajam stāvoklim. Ja tiek konstatētas ēkas elementu tehniskā stāvokļa pasliktināšanās, ir jāveic LBN un ēkas tehniskās ekspluatācijas normās paredzētie pasākumi.

3.20. Pircējs ir atbildīgs par būves tehniskā stāvokļa uzturēšanu un drošu ekspluatāciju atbilstoši Būvniecības likuma 9. pantā noteiktajām būtiskajām prasībām.
3.21. "Detalizēta informācija par ēkas tehnisko stāvokli ir pieejama SIA „JC GRUPA” 2026. gada 22. janvārī sagatavotajā tehniskās apsekošanas atzinumā Nr. TAA-487 par nekustamo īpašumu “Pasts”, Ēdolē, Ēdoles pag., Kuldīgas novadā, LV-3310, ēkai ar kadastra apzīmējumu 62460060383001."
4. Pārdevēja tiesības un pienākumi

4.1. Objekts jānodod Pircējam Līguma parakstīšanas brīdī ar nodošanas - pieņemšanas aktu (1.pielikums).

4.2. Ar Objekta nodošanu uz Pircēju pāriet visas tiesības un pienākumi, kas saistīti ar Pirkuma priekšmeta lietojumu. 

5. Garantijas 

5.1. Pārdevējs apliecina, ka īpašuma tiesības uz Objektu nostiprinātas Kuldīgas novada pašvaldībai Ēdoles pagasta zemesgrāmatas nodalījumā Nr. 100000459601.

5.2. Objekts pārdots tādā stāvoklī, kādā tas atrodas šī Līguma noslēgšanas dienā un Pircējam ir zināms Objekta juridiskais stāvoklis un faktiskais stāvoklis dabā un sakarā ar to viņš turpmāk neizvirzīs nekādas pretenzijas pret Pārdevēju. 
5.3. Objekta sastāvā neietilpst pārvietojamie pašvaldības pamatlīdzekļi (piemēram, mēbeles, seifs utt.).
5.4. Pārdevējs apliecina, ka Objekts pieder viņam vienam pašam, nav nevienam citam atsavināts, ieķīlāts, par to nav strīdu, tam nav uzlikti aizliegumi.

5.5. Objekts pārdots Pircējam saskaņā ar Publiskas personas mantas atsavināšanas likuma 3.panta pirmās daļas 1. punktu, 4. panta otro daļu, 10. pantu, 16. pantu, 30. pantu, Pašvaldību likuma 73. panta ceturto daļu, nekustamā īpašuma “Pasts”, Ēdole, Ēdoles pagasts, Kuldīgas novads, izsoles noteikumiem, kas apstiprināti ar Kuldīgas novada domes lēmumu 24.09.2026. lēmums /protokols Nr. __, p.__./.), Kuldīgas novada domes __.__.2026. lēmumu „Par nekustamā īpašuma “Pasts”, Ēdole, Ēdoles pagasts, Kuldīgas novads, izsoles rezultātu apstiprināšanu un pirkuma līguma slēgšanu” /protokols Nr.__., p.__./.
6. Atbildība

6.1. Puses ir pilnā mērā atbildīgas par uzņemto saistību pilnīgu izpildi Latvijas Republikas normatīvajos aktos paredzētajā kārtībā.

6.2. Par katru šī Līguma pārkāpumu vainīgā Puse ir atbildīga par otrai Pusei radītajiem zaudējumiem.

6.3. Katra Līguma slēdzēja Puse ir atbildīga par šajā Līgumā sniegto ziņu pareizību. Gadījumā, ja mainās kādas Puses rekvizīti, tās pienākums ir 10 (desmit) darba dienu laikā par to paziņot otrai Pusei.

7. Līguma spēkā stāšanās, grozīšana un izbeigšanās

7.1. Šis Līgums stājas spēkā ar brīdi, kad to parakstījušas abas Puses. 
7.2. Visi Līguma papildinājumi un grozījumi izdarāmi rakstveidā, un tie stājas spēkā pēc tam, kad tos būs parakstījušas abas Puses. 

8. Īpašie nosacījumi

8.1. Puses, parakstot šo Līgumu,  apliecina, ka labi apzinās pārdotā Objekta vērtību un atsakās celt viens pret otru prasību nesamērīgu zaudējumu dēļ.

8.2. Pārdevējs apņemas nodot Pircējam visus dokumentus, kas nepieciešami Pirkuma priekšmeta nostiprināšanai zemesgrāmatā.
9. Nobeiguma noteikumi

1.1. Šis Līgums sastādīts un parakstīts 3 (trīs) eksemplāros, no kuriem viens glabājas pie Pārdevēja, divi pie Pircēja. Līgums sastāv no pamatteksta uz _ (____) lapām un __ pielikumiem uz _ (____) lapām, kas ir Līguma neatņemama sastāvdaļa.

1.2. Strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, savukārt, ja strīdu nav iespējams atrisināt savstarpējo pārrunu ceļā, tad strīds izskatāms Latvijas Republikas normatīvajos aktos paredzētajā kārtībā.

1.3. Puses vienojas, ka ar šo Līgumu noteiktās saistības un pienākumi ir saistoši un būs jāpilda Pušu iespējamiem mantiniekiem un/vai saistību un tiesību pārņēmējiem.

1.4.  Puses nav atbildīgas viena otrai par nepārvaramas varas apstākļiem, tādiem kā ugunsgrēks, dabas stihija, jebkura rakstura karadarbība, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst. Šādā gadījumā saistību izpildes termiņš tiek atlikts attiecīgi uz termiņu, kurā darbojas šie apstākļi.

1.5. Pircējs,  parakstot  Līgumu,  apliecina, ka  ir  informēts,  ka Līguma  sagatavošanas  un administrēšanas procesā Pārdevējs apstrādā no Pircēja saņemtos personas datus t.sk. Kuldīgas novada pašvaldības rīcībā esošos datu reģistros, atbilstoši spēkā esošo normatīvo aktu prasībām.

1.6. Ja kāds no Līguma noteikumiem zaudē juridisku spēku, tas neietekmē citus Līguma noteikumus. 

1.7. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.

1.8. Pircējs un Pārdevējs piekrīt šī Līguma noteikumiem un apstiprina, to parakstot.  

10. Pušu rekvizīti un paraksti:
	 

Pārdevējs
Kuldīgas novada pašvaldība

Reģistrācijas Nr.90000035590 

Juridiskā  adrese: Baznīcas iela 1, 

Kuldīga, Kuldīgas novads, LV-3301
AS “SEB banka” 

Konts: Nr. LV26UNLA0011001130401

Kods: UNLALV2X
	 
Pircējs
__________
vienotais reģistrācijas Nr./personas kods
adrese: 

tālrunis +371
epasts



	Kuldīgas novada domes priekšsēdētāja
  _________________  
	  _____________


1.pielikums

Nekustamais īpašums “Pasts”, Ēdole, Ēdoles pagasts, Kuldīgas novads
NODOŠANAS - PIEŅEMŠANAS AKTS

  

Kuldīgā, 







2026. gada _.____________
      

Kuldīgas novada pašvaldība, reģ. Nr. 90000035590, juridiskā adrese: Baznīcas iela 1, Kuldīga, Kuldīgas novads, LV-3301, tās domes priekšsēdētāja ________ personā, kas darbojas saskaņā ar Pašvaldību likumu un Kuldīgas novada pašvaldības nolikumu, no vienas puses, kā Pārdevējs nodod, 

bet

__________, vienotais reģistrācijas Nr./ personas kods, adrese: ________________, kā Pircējs pieņem, 

	Nekustamā īpašuma nosaukums
	“Pasts”, Ēdole, Ēdoles pagasts, Kuldīgas novads

	Kadastra numurs
	62460060383

	Zemes vienība; platība, ha
	62460060383; 0,5163 ha

	Būve
	62460060383001


Pirkuma priekšmets nodots tādā stāvoklī, kādā tas atrodas līguma noslēgšanas dienā. Pircējam ir zināms Pirkuma priekšmeta faktiskais un juridiskais stāvoklis līguma un pieņemšanas - nodošanas akta parakstīšanas dienā. Pircējam nav nekādu pretenziju pret Pārdevēju sakarā ar viņiem zināmo Pirkuma priekšmeta stāvokli. Pircējam tiek nodoti zemes kadastrālās uzmērīšanas un būves inventarizācijas dokumenti.
NODEVA:                                               PIEŅĒMA: 
 

	Pārdevējs
Kuldīgas novada pašvaldība

 

_______________ 
	Pircējs

 _____________ 

